Source: https://db-sport.ro/2017/10/12/csm-targoviste-liga-doua-de-la-play-off-cu-spartak-moscova-la-super-meciuri-cu-alexandria-ii-si-rapid/
Timestamp: 2018-02-25 19:36:28+00:00

Document:
CSM Târgoviște, în liga a doua! De la play-off în Euroligă cu Spartak Moscova, la "super" meciuri cu Alexandria II și Rapid - DB-SPORT - DB-SPORT
Home / Baschet / CSM Târgoviște, în liga a doua! De la play-off în Euroligă cu Spartak Moscova, la “super” meciuri cu Alexandria II și Rapid
CSM Târgoviște, în liga a doua! De la play-off în Euroligă cu Spartak Moscova, la “super” meciuri cu Alexandria II și Rapid
Înscrisă în liga a doua de baschet feminin din România de cuplul Prisăcaru Ciprian – Tănase Cătălin, chit că Primăria – cel puțin la nivel declarativ, și-ar fi dorit participarea în LNBF – CSM Târgoviște va evolua într-o competiție jenantă, într-o grupă cu Phoenix II Galați, Phoenix Constanța, Sepsi II, Alexandria II și Rapid București. Federația a publicat de curând programul turului, echipa din Târgoviște urmând să susțină primul meci oficial week-end-ul viitor, în deplasare la Alexandria. Interesant este că, până la ora redactării acestui material, conducerea clubului CSM Târgoviște nu a informat DJST Dâmbovița cu privire la eventuala organizare în Polivalentă a meciurilor de pe teren propriu. “Și baschetul s-a antrenat aici, dar despre meciuri oficiale nu ne-a anunțat nimeni, nimic. Oricum, mai e timp”, a declarat directorul Claudiu Mănescu. În condițiile în care Polivalenta va fi probabil goală la asemenea glume de meciuri, pe bună dreptate nu se mai justifică cheltuielile imense cu energia electrică și agentul termic, de ordinul zecilor de mii de lei pe lună, în anotimpul rece. “Să se ducă și să joace la CSȘ, tot e Tănase director acolo”, au comentat chibiții.
Pumn în gura presei libere
Tot mai puțini jurnaliști dâmbovițeni mai pot scrie independent despre activitatea de la CSM Târgoviște, în condițiile în care conducerea clubului încheie la foc automat contracte pentru promovarea imaginii – mai mult a președintelui, decât a CSM-ului, fie vorba între noi. Printre ei se află Tinel Aldea, un reputat cronicar, pe vremuri ofițer de presă, care a postat pe pagina de Facebook a CSM Târgoviște un mesaj dur despre batjocura de la echipa de baschet feminin. “Domnilor, eu în locul dvs. nici nu mai ieşeam cu aşa ceva! Chiar nu vă este ruşine? Ce mare scofală ne prezentaţi? Mai bine aţi ascude capul în nisip!…“, a comentat Aldea la o postare care viza programul CSM-ului în liga a doua. “Rusine sa le fie celor care au creeat in perioada 2012-2014 problemele ce blocheaza echipa de baschet in aceasta situatie. De la un jurnalist experimentat cum sunteti dumneavoastra avem pretentii la o analiza corecta si argumentata a situatiei, nu la comentarii patimase“, a venit răspunsul public al CSM-ului, mult după ora 22, cu eternele obsesii legate de activitatea vechii conduceri.
5 titluri naționale la baschet feminin a obținut CSM Târgoviște în mandatul de președinte al lui Ciprian Iugulescu (2008-2016)
un loc 4 în LNBF și o participare rușinoasă în liga a doua a înregistrat baschetul de la CSM în cele 13 luni de manageriat ale lui Prisăcaru Ciprian
2.000 de euro este salariul antrenorului de la CSM Târgoviște în actualul sezon al ligii a doua, egal cu cel al antrenorului campioanei României, Zoran Mikes
baschetciprian prisacarucsm targovisteslider

References: CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM